Za koncept u šijitskom islamu, v. Okultacija (šijitski islam).
Jupiter (svijetla točka desno), prije nego što će ga zakloniti Mjesec 2005.
**Okultacija** (lat. *occultatio*: sakrivanje, prikrivanje, tajenje) je astronomski pojava na nebu pri kojoj je jedno nebesko tijelo zakriveno drugim, na primjer zvijezde Mjesecom ili prirodni sateliti matičnim planetom. Povijesnu su važnost imale okultacije Jupiterom njegovih četiriju najvećih satelita, koje su služile za mjerenje vremena. Na temelju okultacije zvijezda planetoidom može se odrediti veličina i oblik planetoida, oblik kojih teleskopi ne mogu izravno snimiti. I pomrčine se ubrajaju u okultacije.

Primjeri okultacije
-------------------

Okultacije mogu biti prijelazi (tranzit) i pomrčine (eklipse). Prijelazi se odnose na slučajeve u kojima je bliže tijelo prividno ili stvarno manje od daljinskog, za što primjer prolaz Merkura ili Venere preko Sunca. Pomrčine uglavnom predstavljaju događaje kada se tijelo kreće u sjeni drugog, kao što je lunarna ili solarna eklipsa - u prvom slučaju mjesec kreće u Zemljinu sjenu, dok je u drugom slučaju prividni promjer Mjeseca jednak solarnom, tako da je Mjesec u cijelosti ili djelomično prikriva Sunce. Sva tri događaja su vidljivi rezultat sizigije.

### Astronomska metoda mjerenja brzine svjetlosti

Skica Rømerove metode za određivanje brzine svjetlosti na osnovu kašnjenja zalaska Jupiterova mjeseca Ioa.
Ole Rømer je 1675. ustanovio da trenuci opažanja okultacija (kad se nebesko tijelo, gledano sa Zemlje, skriva iza drugog) Jupiterovih satelita (primjer je Io) ovise o brzini širenja svjetlosti. Do tada se smatralo da se svjetlost prenosi s beskonačnom brzinom. Kada se Zemlja nalazi u položaju 1. (vidi sliku dolje), promatrač nalazi da do okultacija dolazi u jednakim vremenskim razmacima, tada se Zemlja niti približava niti udaljava od Jupitera. U položaju 2. Zemlja se udaljava od Jupitera, a promatrač nalazi da trenuci okultacije kasne. Razlog je u tome što je svjetlosti potrebno dodatno vrijeme da prevali povećanu udaljenost do Zemlje. Zamislimo da smo najprije promatrali okultacije u položaju 1. te da smo se premjestili zajedno sa Zemljom u položaj 3. a da putem nismo promatrali okultacije! Znajući u kojim su se razmacima vremena okultacije pojavljivale u položaju 1. predvidjeli bismo vrijeme okultacije kada se nađemo u položaju 3. No do nje ne bi dolazilo još toliko vremena koliko je svjetlosti potrebno da prevali udaljenost od položaja Zemlje 1. do položaja Zemlje 3, a to je duljina 2*a*. Rømer je izmjerio da ukupno kašnjenje iznosi oko *t* = 1 000 sekundi. Za brzinu svjetlosti izlazi: 

{\displaystyle c={\frac {2a}{t}}\!}
gdje je: *c* – brzina svjetlosti, *a* – udaljenost Zemlje od Sunca, *t* – vrijeme kašnjenja svjetlosti.

Brojčana vrijednost brzine svjetlosti izravno ovisi o točnosti s kojom je poznata srednja udaljenost do Sunca (u ono vrijeme poznata kao 140 milijuna kilometara). Zapazimo da omjer brzine svjetlosti i brzine Zemlje ne ovisi o srednjoj udaljenosti do Sunca. Naime, kako je brzina gibanja Zemlje po stazi jednaka *v = 2aπ / Z*, gdje je *Z* siderička godina, to je:

{\displaystyle {\frac {c}{v}}\,=\,{\frac {Z}{t\cdot \pi }}\!}
gdje je: *c* – brzina svjetlosti, *v* = brzina gibanja Zemlje, *a* – udaljenost Zemlje od Sunca, *Z* - siderička godina Zemlje, *π* = 3.14, *t* – vrijeme kašnjenja svjetlosti.

Rømer je vršio mjerenja oko 8 godina i omjer *c : v* je izašao oko 7600. Današnje vrijednosti su 299 792 km/s : 29.8 km/s ≈ 10,100. Ustvari Rømer nije napravio nikakav proračun i nije procijenio brzinu svjetlosti. Na osnovu njegovih mjerenja to je obavio Christiaan Huygens i on je dobio za oko 25% manju vrijednost nego što su današnja mjerenja. Značajno je da je Rømer dokazao da je **brzina svjetlosti konačna**. Njegovi rezultati nisu u početku prihvaćeni sve dok James Bradley 1727. nije otkrio aberaciju svjetlosti. 1809. francuski astronom Jean Baptiste Joseph Delambre je ponovio Rømerova mjerenja, koja su tada obavljena s mnogo točnijim mjernim instrumentima i dobio za brzinu svjetlosti oko 300 000 km/s. On je ustvari izmjerio da svjetlost putuje sa Sunca do Zemlje 8 minuta i 12 sekundi (stvarna vrijednost je 8 minuta i 19 sekundi).

Popis okultacija i tranzita
---------------------------

Navode se okultacije, odnosno tranziti planeta planeta Sunčevog sistema i zvijezda između 1800 i 2100.

| dan | sat (UT) | planeta ispred | nebesko tijelo iza |
| --- | --- | --- | --- |
| 9. decembar 1802 | 7:36 | Merkur | Akrab (β Sco) |
| 9. decembar 1808 | 20:34 | Merkur | Saturn |
| 22. decembar 1810 | 6:32 | Venera | Nergal (ξ² Sag) |
| 3. januar 1818 | 21:52 | Venera | Jupiter |
| 11. jul 1825 | 9:10 | Venera | δ Bika (δ¹ Tau) |
| 11. jul 1837 | 12:50 | Merkur | Propus (η Gem) |
| 9. maj 1841 | 19:35 | Venera | Elektra (17 Tau) |
| 27. septembar 1843 | 18:00 | Venera | Zavija (η Vir) |
| 16. decembar 1850 | 11:28 | Merkur | Kaus Borealis (λ Sag) |
| 22. maj 1855 | 5:04 | Venera | Mebsuta (ε Gem) |
| 30. junij 1857 | 0:25 | Saturn | Vasat (δ Gem) |
| 5. decembar 1865 | 14:20 | Merkur | Kaus Borealis (λ Sag) |
| 28. februar 1876 | 5:13 | Jupiter | Akrab (β Sco) |
| 7. jun 1881 | 20:54 | Merkur | Mebsuta (ε Gem) |
| 9. decembar 1906 | 17:40 | Venera | Akrab (β Sco) |
| 27. jul 1910 | 2:53 | Venera | Propus (η Gem) |
| 10. jun 1940 | 2:21 | Merkur | Mebsuta (ε Gem) |
| 25. oktobar 1947 | 1:45 | Venera | Zuben el genub (α Lib) |
| 7. jul 1959 | 14:30 | Venera | Regul (α Leo) |
| 27. septembar 1965 | 15:31 | Merkur | Eta Virginis |
| 13. maj 1971 | 20:00 | Jupiter | Akrab (β Sco) (obe komponenti) |
| 8. april 1976 | 1:00 | Mars | Mebsuta (ε Gem) |
| 17. novembar 1981 | 14:27 | Venera | Nunki (σ Sgr) |
| 19. novembar 1984 | 1:32 | Venera | Kaus Borealis (λ Sag) |
| 17. februar 2035 | 15:19 | Venera | Albaldah (π Sag) |
| 11. oktober 2044 | 22:00 | Venera | Regul (α Leo) |
| 23. februar 2046 | 19:24 | Venera | Kapa (ρ¹ Sag) |
| 10. novembar 2052 | 7:20 | Merkur | Zuben el genub (α Lib) |
| 22. novembar 2065 | 12:45 | Venera | Jupiter |
| 15. julij 2067 | 11:56 | Merkur | Neptun |
| 3. oktober 2078 | 22:00 | Mars | Imad (θ Oph) |
| 11. avgust 2079 | 1:30 | Merkur | Mars |
| 27. oktober 2088 | 13:43 | Merkur | Jupiter |
| 7. april 2094 | 10:48 | Merkur | Jupiter |

V. također
----------

* konjunkcija (astronomija)
* opozicija (astronomija)
* tranzit (astronomija)
* tranzit Merkurja
* tranzit Venere
* Sunčeva pomrčina

***Okultacija*** na Wikimedijinoj ostavi